**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **18.11.2021 o 10.00h.**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Silvia Pilková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka ( on line )

Mgr. Richard Bednár - manager podujatí ( on line )

Monika Smutná - office manager

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky:

1. Kontrola úloh

2. Plnenie plánu 2021

3. Obchodný plán 2022

4. Audit

5. Agentúra Mystic

6. Plnenie partnerských a sponzorských zmlúv

7. Rôzne

8. Termín ďalšieho stretnutia

Pani riaditeľka navrhla doplniť program o tieto body:

1. SW – pohoda,
2. SW – na predaj lístkov,
3. Nový web,
4. Zmluva – relácia o varení.

P. Fabián si osvojil návrh p. riaditeľky a navrhol doplniť 4 body za bod č.6 tak, že sa číslovanie ostatných bodov programu príslušným spôsobom upraví.

*Hlasovanie:*

*Za: 3*

*Proti: 0*

*Zdržal sa: 0*

Návrh doplnenia programu bol prijatý.

Keďže neboli ďalšie návrhy na zmenu a na doplnenie programu, PP dal hlasovať o upravenom návrhu programu ako celku:

1. Kontrola úloh
2. Plnenie plánu 2021
3. Obchodný plán 2022
4. Audit
5. Agentúra Mystic
6. Plnenie partnerských a sponzorských zmlúv
7. SW - pohoda
8. SW – na predaj lístkov
9. Nový web
10. Zmluva – relácia o varení
11. Rôzne
12. Termín ďalšieho stretnutia predstavenstva

*Hlasovanie:*

*Za: 3*

*Proti: 0*

*Zdržal sa: 0*

Návrh programu bol prijatý.

**Bod č. 1 – Kontrola úloh**

PP skonštatoval stav úloh.

Uznesenie: č. 18.11.2021 / 1.*: Predstavenstvo žiada pani riaditeľku, aby pripravila VO na zabezpečenie právnych služieb z oblasti VO.*

Úloha č.: 18.11.2021 / 1.

Zodpovedá: p. riaditeľka

Termín: 31.12.2021

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

**Bod č. 2 - Plnenie plánu 2021**

P. Fabián sa v prvom rade spýtal, ako je na tom Spoločnosť s plnením plánu v rámci podujatí. P. Bednár podrobne informoval a vysvetlil aj s p. riaditeľkou pripravenú tabuľku členom predstavenstva s tým, že ešte v daný deň pošlú finálnu verziu predpokladaného hospodárenia v roku 2021.

Predstavenstvo požiadalo PP, aby rokoval s p. starostom MČ Bratislava – Ružinov o riešení očakávaného hospodárskeho výsledku na rok 2021.

**Bod č. 3– Obchodný plán 2022**

Predstavenstvo rokovalo o plánovaných výnosoch, nákladoch a štruktúre podujatí na rok 2022 niekoľko hodín. Počas rokovania PP navrhol úpravu niekoľkých rokovalo o plánovaných aktivitách a rozpočte Spoločnosti na rok 2022.

Uznesenie č. 18.11.2021 / 2.:*Predstavenstvo ďakuje pani riaditeľke za predloženie návrhu OP na rok 2022. Predstavenstvo žiada :*

*1.) p. riaditeľku o úpravu tabuľkovej časti OP v zmysle vznesených pripomienok.*

*2.) PP o úpravu textovej časti OP*

*3.) PP predloženie a konzultáciu OP s p. starostom MČ Bratislava – Ružinov a ďalšími organizáciami MČ Bratislava – Ružinov.*

Úloha č.: 18.11.2021 / 2.

Zodpovedá: p. riaditeľka

Termín: neodkladne

Úloha č.: 18.11.2021 / 3.

Zodpovedá: PP

Termín: 28.11.2021

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

**Bod č. 4 - Audit**

Uznesenie: č. 18.11.2021 / 3.*: Predstavenstvo prerokovalo výsledky auditu a so znepokojením prijalo od p. riaditeľky informáciu, že sa neustále opakujú rovnaké chyby v účtovníctve Spoločnosti už niekoľko rokov, napriek upozorneniam audítorov. Predstavenstvo žiada p. riaditeľku o vyvodenie dôsledkov a prijatia nápravných opatrení vrátane zabezpečenia externej účtovnej služby Spoločnosti.*

Úloha č.: 18.11.2021 / 4.

Zodpovedá: p. riaditeľka

Termín: 31.12.2021

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

**Bod č. 5 – Agentúra Mystic**

Predstavenstvo prijalo na vedomie informáciu od p. riaditeľky v danej veci a jej plánovaný postup.

**Bod č. 11- Rôzne**

Uznesenie č. 18.11.2021 / 4.: *Predstavenstvo súhlasí s výškou nájomného tak, ako ju navrhuje p. Baláž z e-mailu zo dňa 08.11.2021.*

*Hlasovanie:*

*Za:* 3

*Proti:*  0

*Zdržal sa*: 0

Uznesenie bolo prijaté.

Uznesenie č. 18.11.2021 / 5.: *Predstavenstvo súhlasí s návrhom prenájmu tak, ako o to požiadala p. Klučková v e-maili zo dňa 26.10.2021.*

*Hlasovanie:*

*Za:* 3

*Proti:*  0

*Zdržal sa*: 0

Uznesenie bolo prijaté.

Predstavenstvo stanovilo termín ďalšieho stretnutia predstavenstva na 22.11.2021 o 10:00 v DK Ružinov.

PP poďakoval všetkým za účasť na stretnutí predstavenstva a stretnutie ukončil.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 18.11.2021.

Zapísala: Monika Smutná